लिथियम सेल
लिथियम सेल एक प्राथमिक सेल है जिसका एनोड लिथियम का बना होता है। इन्हें 'लिथियम-धातु सेल' (lithium-metal cell) भी कहते हैं। यह सेल दूसरे सेलों की तुलना में उच्च आवेश घनत्व, दीर्घ आयु तथा अधिक मूल्य के लिये जाना जाता है। इस सेल में ऋणात्मक इलेक्ट्रोड लिथियम तथा धनात्मक इलेक्ट्रोड कार्बन का उपयोग किया जाता है और इलेक्ट्रोलाइट के रूप सल्फर डाइऑक्साइड का उपयोग किया जाता है। इस सेल के टर्मिनल वोल्टता 2.5 से 3.7 वोल्ट के मध्य होती है। इसके अतिरिक्त इस की आयु लगभग 10 वर्ष तथा उच्च ऊर्जा भार अनुपात है जो लगभग 350 wh/kg तक हो सकता है यह सेल - 50 से +75 सेंटीग्रेड तापमान पर कार्य कर सकता है तथा विसर्जित अवस्था में इसकी वोल्टता स्थिर रहती है।